CELEX: 32007D0837
Language: fi
Date: 2007-11-30 00:00:00
Title: 2007/837/EY: Komission päätös, tehty 30 päivänä marraskuuta 2007 , strategisten suuntaviivojen hyväksymisestä vuosiksi 2008–2013 osana Euroopan parlamentin ja neuvoston päätöksen N:o 575/2007/EY täytäntöönpanoa (tiedoksiannettu numerolla K(2007) 5822)

15.12.2007   
            
            
               FI
            
            
               Euroopan unionin virallinen lehti
            
            
               L 330/48
            
         
      KOMISSION PÄÄTÖS,
   tehty 30 päivänä marraskuuta 2007,
   strategisten suuntaviivojen hyväksymisestä vuosiksi 2008–2013 osana Euroopan parlamentin ja neuvoston päätöksen N:o 575/2007/EY täytäntöönpanoa
   (tiedoksiannettu numerolla K(2007) 5822)
   (Ainoastaan bulgarian-, englannin-, espanjan-, hollannin-, italian-, kreikan-, latvian-, liettuan-, maltan-, portugalin-, puolan-, ranskan-, romanian-, ruotsin-, saksan-, slovakin-, sloveenin-, suomen-, tšekin-, unkarin- ja vironkieliset tekstit ovat todistusvoimaiset)
   (2007/837/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Euroopan paluurahaston perustamisesta vuosiksi 2008–2013 osana yhteisvastuuta ja maahanmuuttovirtojen hallintaa koskevaa yleisohjelmaa 23 päivänä toukokuuta 2007 tehdyn Euroopan parlamentin ja neuvoston päätöksen N:o 575/2007/EY (1) ja erityisesti sen 18 artiklan,
   sekä katsoo seuraavaa:
   
               (1)
            
            
               Komission olisi hyväksyttävä monivuotista ohjelmakautta 2008–2013 varten strategiset suuntaviivat, joissa määritellään rahaston toiminnan puitteet.
            
         
               (2)
            
            
               Suuntaviivoissa olisi määriteltävä painopisteet sekä päätöksen N:o 575/2007/EY 15 artiklan 4 kohdan mukaiset ensisijaiset tavoitteet, joiden ansiosta jäsenvaltiot, jotka eivät saa tukea koheesiorahastosta, voivat nostaa yhteisön rahoitusosuuden 75 prosenttiin rahaston yhteisrahoittamissa hankkeissa.
            
         
               (3)
            
            
               Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 1 ja 2 artiklan mukaisesti tämä päätös ei sido Tanskaa eikä sitä sovelleta Tanskaan.
            
         
               (4)
            
            
               Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemaa koskevan pöytäkirjan 3 artiklan mukaisesti Irlanti on ilmoittanut 6 päivänä syyskuuta 2005 päivätyllä kirjeellään haluavansa osallistua päätöksen N:o 575/2007/EY tekemiseen ja soveltamiseen.
            
         
               (5)
            
            
               Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemaa koskevan pöytäkirjan 3 artiklan mukaisesti Yhdistynyt kuningaskunta on ilmoittanut 27 päivänä lokakuuta 2005 päivätyllä kirjeellään haluavansa osallistua päätöksen N:o 575/2007/EY tekemiseen ja soveltamiseen.
            
         
               (6)
            
            
               Tässä päätöksessä tarkoitetuissa toimenpiteissä on otettu huomioon ulkorajarahaston perustamisesta vuosiksi 2007–2013 osana yhteisvastuuta ja maahanmuuttovirtojen hallintaa koskevaa yleisohjelmaa 23 päivänä toukokuuta 2007 tehdyn Euroopan parlamentin ja neuvoston päätöksen N:o 574/2007/EY (2) 56 artiklalla perustetun yhteisvastuuta ja maahanmuuttovirtojen hallintaa käsittelevän yhteisen komitean lausunto,
            
         ON TEHNYT TÄMÄN PÄÄTÖKSEN:
   1 artikla
   Strategiset suuntaviivat, joissa vahvistetaan painopisteet ja ensisijaiset tavoitteet monivuotista ohjelmakautta 2008–2013 varten, on määritetty tämän päätöksen liitteessä.
   2 artikla
   Tämä päätös on osoitettu Belgian kuningaskunnalle, Bulgarian tasavallalle, Tšekin tasavallalle, Saksan liittotasavallalle, Viron tasavallalle, Irlannille, Helleenien tasavallalle, Espanjan kuningaskunnalle, Ranskan tasavallalle, Italian tasavallalle, Kyproksen tasavallalle, Latvian tasavallalle, Liettuan tasavallalle, Luxemburgin suurherttuakunnalle, Unkarin tasavallalle, Maltan tasavallalle, Alankomaiden kuningaskunnalle, Itävallan tasavallalle, Puolan tasavallalle, Portugalin tasavallalle, Romanialle, Slovenian tasavallalle, Slovakian tasavallalle, Suomen tasavallalle, Ruotsin kuningaskunnalle sekä Ison-Britannian ja Pohjois-Irlannin yhdistyneelle kuningaskunnalle.
   
      Tehty Brysselissä 30 päivänä marraskuuta 2007.
      
         
            Komission puolesta
         
         Franco FRATTINI
         
         
            Varapuheenjohtaja
         
      
   
   
      (1)  EUVL L 144, 6.6.2007, s. 45.
   
      (2)  EUVL L 144, 6.6.2007, s. 22.
   
      LIITE
      Jäljempänä esitetyt strategiset suuntaviivat liittyvät Tampereella vuonna 1999 kokoontuneen Eurooppa-neuvoston käynnistämään muuttoliikkeen hallinnan tehostamiseen sen kaikissa vaiheissa, mukaan luettuina yhteinen palauttamispolitiikka ja laittoman maahanmuuton torjunta.
      Jäsenvaltioiden olisi monivuotisia ohjelmaluonnoksia laatiessaan kohdistettava tästä rahastosta myönnettävät yhteisön varat kolmeen jäljempänä luetelluista neljästä painopisteestä ja päätettävä, miten niille myönnettävät varat jaetaan tehokkaimmin niiden tarpeiden mukaisesti.
      PAINOPISTE 1:   Tuki strategisen lähestymistavan kehittämiseksi palauttamisen hallintaan jäsenvaltioissa
      Painopisteeseen kuuluu sellaisen yhdenmukaisen palauttamismenettelyjen hallinnointijärjestelmän kehittäminen, jossa otetaan huomioon kaikki ulottuvuudet. Päätöksen N:o 575/2007/EY 3 artiklan 2 kohdan mukaan yhdenmukaisen palauttamismenettelyjen hallinnoinnin olisi perustuttava kattavaan arvioon mahdollisesti palautettavien henkilöiden tilanteesta jäsenvaltiossa ja alkuperämaassa sekä suunniteltuihin toimiin liittyvistä haasteista, ja sillä olisi asetettava toimille tavoitteet. Yhdenmukaiseen palauttamismenettelyjen hallinnointiin on tarkoitus sisällyttää monenlaisia toimenpiteitä, joilla pyritään varmistamaan paluiden tosiasiallisuus ja pysyvyys, mukaan luettuina maastapoistamisten valmistelu, täytäntöönpano ja seuranta.
      Tämän painopisteen osalta yhteisön rahoitusosuus voidaan nostaa 75 prosenttiin yhdenmukaisissa palauttamissuunnitelmissa, jotka vastaavat seuraaviin ensisijaisiin tavoitteisiin:
      
                  1)
               
               
                  vapaaehtoiset paluuohjelmat;
               
            
                  2)
               
               
                  rahakannustimet ja toimenpiteet erityisen heikossa asemassa olevien paluumuuttajien tilanteen parantamiseksi;
               
            
                  3)
               
               
                  yhdenmukaiset palauttamissuunnitelmat, joilla tuetaan kolmansien maiden kansalaisten tai kansalaisuudettomien henkilöiden, jotka eivät kuulu yhteisön takaisinottosopimusten tai kahdenvälisten takaisinottosopimusten soveltamisalaan, paluuta alkuperämaahan, aiempaan asuinmaahan tai kauttakulkumaahan, joiden kanssa palautuksiin liittyvä yhteistyö on erityisen vaikeaa.
               
            PAINOPISTE 2:   Tuki jäsenvaltioiden yhteistyölle palauttamisen hallinnassa
      Tähän painopisteeseen kuuluu yhdenmukaisten palauttamissuunnitelmien laatiminen ja toteuttaminen sekä yhteistyö tietyillä yhdenmukaisen palauttamismenettelyjen hallinnointijärjestelmän aloilla, kuten yhteisten palautuslentojen ja -maakuljetusten valmistelussa, toteuttamisessa ja seurannassa.
      Tämän painopisteen osalta yhteisön rahoitusosuus voidaan nostaa 75 prosenttiin hankkeissa, jotka vastaavat seuraaviin ensisijaisiin tavoitteisiin:
      
                  —
               
               
                  yhdenmukaiset palauttamissuunnitelmat, jotka laaditaan ja pannaan täytäntöön yhteistyössä muiden jäsenvaltioiden ja tietyissä tapauksissa EU:n rajaturvallisuusviraston (Frontex), valtiosta riippumattomien järjestöjen ja/tai kansainvälisten järjestöjen kanssa jäsenvaltioiden viranomaisten ja mahdollisesti muiden yhteistyöhön osallistuvien organisaatioiden taitojen, kokemusten ja resurssien yhdistämiseksi.
               
            PAINOPISTE 3:   Tuki innovatiivisille kansallisille (ja kansainvälisille) välineille palauttamisen hallinnassa
      Tähän painopisteeseen sisältyy paluuseen liittyvien neuvontapalvelujen ja tiedotustoimenpiteiden järjestäminen tai parantaminen, paluumuuttajien uudelleenkotoutus paluun kohdemaassa, yhteistyötavat konsuli- ja/tai maahanmuuttoviranomaisten kanssa mukaan luettuna koulutus sekä toimenpiteet tiedon keräämiseksi ilman asianmukaisia asiakirjoja olevista kolmansien maiden kansalaisista tai kansalaisuudettomista henkilöistä.
      Tämän painopisteen osalta yhteisön rahoitusosuus voidaan nostaa 75 prosenttiin hankkeissa, jotka vastaavat seuraaviin ensisijaisiin tavoitteisiin:
      
                  1)
               
               
                  hankkeet, jotka tarjoavat erityisen innovatiivisia tapoja ja keinoja antaa mahdollisille paluumuuttajille tietoa ja neuvontaa paluun kohdemaiden tilanteesta ja/tai muita innovatiivisia aloitteita vapaaehtoisten paluumuuttajien määrän lisäämiseksi kyseisten henkilöiden ihmisarvoa kunnioittaen;
               
            
                  2)
               
               
                  hankkeet, joilla testataan uusia työmenetelmiä, joilla nopeutetaan asiakirjojen myöntämistä paluumuuttajille yhteistyössä kolmansien maiden konsuliviranomaisten ja maahanmuuttoviranomaisten kanssa.
               
            PAINOPISTE 4:   Tuki yhteisön normeille ja parhaille käytännöille palauttamisen hallinnassa
      Tähän painopisteeseen sisältyy päätöksen N:o 575/2007/EY johdanto-osan 13 ja 14 kappaleessa tarkoitettujen olemassa olevien ja tulevien yhteisten normien soveltaminen sekä kansallisten (ja kansainvälisten) parhaiden käytäntöjen edistäminen sekä yhteistyötapojen kehittäminen muiden jäsenvaltioiden viranomaisten kanssa esimerkiksi ICONet-verkoston avulla.
      Tämän painopisteen osalta yhteisön rahoitusosuus voidaan nostaa 75 prosenttiin hankkeissa, jotka vastaavat seuraaviin ensisijaisiin tavoitteisiin:
      
                  1)
               
               
                  arvioinnit ja vierailut paluuohjelmien, välineiden ja prosessien edistymisen mittaamiseksi;
               
            
                  2)
               
               
                  kansalliset toimenpiteet palauttamista koskevien, yhteisön lainsäädännöllä vahvistettujen yhteisten normien oikeudenmukaisen ja tehokkaan soveltamisen varmistamiseksi, esimerkiksi täytäntöönpanijoiden koulutuksen avulla.